Երևանի գինու օրեր

Երևանի Գինու Օրերը (2022թ. հունիսի 3-5) (անգլերեն՝ Yerevan Wine Days, YereWineDays, անգլերեն հապավում՝ YWD) գինուն նվիրված մեծամասշտաբ փառատոն է Երևանում։ Փառատոնն իրականացվում է ամեն տարի` 2017 թվականից ի վեր Երևանի կենտրոնական մի քանի փողոցներում։ 2021թ.-ից միջոցառումը տեղի է ունենալու հունիսի առաջին շաբաթում։ Այն կազմակերպում է ԷվենտՏուրա ընկերությունը։

Նպատակը 
Փառատոնի նպատակն է խթանել գինու զբոսաշրջությունը Հայաստանում և ապահովել մեր երկրի՝ որպես գինու հնագույն օրրաններից մեկի ճանաչելիությունը։ Տուրիզմի զարգացումն անմիջական ազդեցություն է ունենում երկրում գործող բիզնեսների առաջխաղացման, հեղինակության ստեղծման և/կամ բարձրացման և այլ գործոնների վրա, ինչպես նաև ապահովում կայուն ֆինանսական ներհոսք։ Միջոցառումն իր դրական ազդեցությունն է ունեցել հայկական գինեգործության, գինու և զբոսաշրջության արդյունքի ճանաչելիության բարձրացման վրա։ Այս մասին է փաստում Հայաստանում խաղողի այգիների քանակի (2017 և 2018 թվականների աճի ցուցանիշները 2016 թ-ի համեմատ, երբ դեռ միջոցառումը սկիզբ չէր առել), մթերվող խաղողի, նաև գինու արտադրության տարեցտարի աճող ցուցանիշները։

Միջոցառման ընթացքը 

Երևանի Գինու օրերին, գինու սիրահար զբոսաշրջիկներն ու տեղացիներն ունեն ընտրության լայն հնարավորություն. ըմպել հայկական էնդեմիկ սորտերից պատրաստված լավագույն գինիները, ըմբոշխնել սպիտակ, կարմիր և վարդագույն գինիների ամբողջ համային սպեկտորը՝ զուգակցելով դրանք իրենց նախընտրած հայկական համեղ ուտեստներով, պանրի  տեսականիով և/կամ համաշխարհային խոհանոցի այլ խորտիկներով։ 

Միջոցառման մուտքն ազատ է։ Սակայն, ներկայացված գինիները համտեսելու համար այցելուները պետք է գնեն հատուկ "գինին վայելելու փաթեթներ": Փաթեթները ներառում են կտորե պատյան, գինու բաժակ՝ ապրանքանշանով, գրքույկ՝ մի քանի կտրոններով, որոնք ներառում են ամբողջական տեղեկատվություն մասնակից գինեգործների մասին։ Այս ամենն ուղեկցվում է բազմաժանր երաժշտությամբ, լավագույն բենդերի, DJ-ների կատարումներով։

Մասնակիցները 
Միջոցառմանը մասնակցում են հայաստանյան և արցախյան գինեգործներ, ինչպես նաև որպես համադրում մի շարք ռեստորաններ և սրճարաններ, որոնք ներկայացնում են հայկական, իտալական, ճապոնական, մեքսիկական, ֆրանսիական խոհանոցին հատուկ կերակրատեսակներ և քաղցրավենիք։ Հինգ տարիների ընթացքում (2017-2021թթ.) միջոցառումն ունեցել է 117 գինեգործ-մասնակից։ Երևանի Գինու Օրեր 2019-ին մասնակցել են Հովհաննես Թումանյանի թանգարանը, Արա Սարգսյանի և Հակոբ Կոջոյանի տուն-թանգարանը և Մարտիրոս Սարյանի տուն-թանգարանը։

Միջոցառումը նաև հյուրընկալում է հայ երաժիշտների, փոքր խմբերի և արտիստների։ Երաժշտական հատվածը լի է բազմաժանր կատարումներով, որոնք տեղի են ունենում փողոցների տարբեր հատվածներում տեղադրված մեծ և մի քանի փոքր բեմերի վրա։

Այցելուները 

Երևանի Գինու Օրերը տուրիստական միջոցառում է Հայաստանում։ Բացի տեղացիներից, այն ներառում է այցելուներ հետևյալ երկրներից`

Կանադա, ԱՄՆ, Կոլումբիա, Մեքսիկա, Ավստրալիա, Բելգիա, Գերմանիա, Լեհաստան, Ֆրանսիա, Չեխիա, Հունգարիա, Բուլղարիա, Շոտլանդիա, Նորվեգիա, Իտալիա, Ավստրիա, Դանիա, Ռուսաստան, Ուկրաինա, Բելառուս, Վրաստան, Ֆիլիպիններ, Շվեյցարիա, Սինգապուր, Չինաստան։

Երևանի Գինու Օրերն ունեցել է շուրջ 25,000 այցելու 2017 թվականին, մոտ 30,000՝ 2018 թվականին, ավելի քան 30,000 այցելու 2019 թվականին և մոտ 35,000՝ 2021 թվականին։ Այս ցուցանիշները գրավեցին Ֆորբս (անգլ.՝ Forbes) ամսագրի լրագրող Թոմ Մյուլենի ուշադրությունը, որը տպավորիչ հոդված էր հրապարակել հայկական սննդի ու գինու և այցելության վայրերի վերաբերյալ։ Երևանի Գինու Օրերը նրա՝ "Yerevan City In Armenia Is A Jewel For Travel, Food And Wine" հոդվածի հիմնական հիշատակումներից է՝

"Yerevan Wine Days—a two-day, free festival focused on showcasing national food and some 200 Armenian wines. The event includes music and traditional dances."

Թարգմանություն՝ «Երևանի Գինու Օրեր - երկօրյա, անվճար փառատոն, որը կենտրոնացած է ազգային սննդի և հայկական մոտ 200 գինիների ցուցադրության վրա։ Միջոցառումը ներառում է երաժշտություն և ավանդական պարեր։»

Անդրադարձ Երևանի Գինու Օրերին 
Միջոցառումը հայտնվել է մի շարք լրատվամիջոցների էջերում։ Ճանապարհորդական բլոգերներն ու ԶԼՄ-ների որոշ ներկայացուցիչներ, ինչպես նաև զբոսաշրջիկները կիսվում են Երևանի Գինու օրերի իրենց տպավորություններով ու փորձով.

 «Արդեն մի քանի տարի է Հայաստանի տոնական օրացույցի մեջ ամրապնդվել են տարբեր փառատոններ, այդ թվում նաև գինու։ Սակայն երևանցիների և մայրաքաղաքի հյուրերի համար իսկական տոն են դարձել Գինու օրերը Երևանում։»
 «Մայրաքաղաքի գողտրիկ Սարյան փողոցի Թումանյան-Պուշկին խաչմերուկների հատվածը բազմատեսակ գինիների, անուշաբույր ուտելիքների և ռիթմիկ երաժշտության հարթակի է վերածվել. մեկնարկել է «Երևանի գինու օրերը»։»
 «Մեր ընկերներից իմացանք, որ նման միջոցառում կա։ Գինի շատ ենք սիրում, այդ պատճառով էլ անձրեւն ամենեւին էլ խոչընդոտ չէ, իսկ հայկական գինին լավագույնն է։ Շատ կուզենայինք Հնդկաստանում ևս կարողանալ գնել այն»
 "The atmosphere was fantastic – delicious wine and food, music, laughter, a real spirit of friendship, a sense of belonging to a wonderful comradery."
 "If you are traveling to Armenia in May and your travel days match with “Yerevan wine days” then you definitely have to find some time to attend it. The thing is that throughout the year this dimly lit street is full of wine lovers who come to spend nice evenings in the wine houses that are on each step. The atmosphere here is always good but during the wine days… ooh, you gonna love it!""
 "While the festival took up a much more significant chunk of the street than previous years, crowds numbering in the tens of thousands filled the space to the brim. An older German couple, who had just arrived in Yerevan for their first visit, expressed their amazement at the sophistication of Armenian wine, commenting “This is a far-cry from Rhineland wine!”"
 "Yerevan Wine Days is one of the most magical festivals to take place in Armenia."
 "You’ll see dancing, drinking, socializing, and a lot of good vibes.  It truly is Yerevan’s best party!  During the festival, the street is closed and the area is brimming with locals and tourists having fun and drinking the finest Armenian wines."

Միջոցառման անցկացման ժամանակագրությունը 
Միջոցառումը անցկացվում է ամեն տարի մայիս ամսվա առաջին ուրբաթ և շաբաթ օրերին։

 2023թ. - հունիսի 2-ին, 3-ին, 4-ին, Սարյան, Մոսկովյան և Թումանյան փողոցներում. Փառատոնին մասնակցել են ավելի քան 100 գինեգործներ.
 2022թ. - հունիսի 3-ին, 4-ին, 5-ին, Սարյան, Մոսկովյան և Թումանյան փողոցներում
 2021թ. - հունիսի 4-ին և 5-ին Սարյան, Մոսկովյան և Թումանյան փողոցներում
2020թ - Առցանց Երևանի Գինու Օրեր
2019 թ. - մայիսի 3-ին և 4-ին Սարյան փողոցից դեպի Մոսկովյան փողոցի համապատասխանաբար Պուշկին-Սպենդիարյան խաչմերուկների հատվածում։ 2019թ. այն նվիրված էր ամենայն հայոց մեծ բանաստեղծ Հովհաննես Թումանյանի 150 ամյակին։
2018 թ. - մայիսի 11-ին և 12-ին Սարյան փողոցի Պուշկին-Թումանյան խաչմերուկների հատվածում։ 2018թ. Երևանի Գինու Օրերը նվիրված էր Էրեբունի-Երևանի 2800 ամյակին։
2017 թ. - մայիսի 5-ին և 6-ին Սարյան փողոցի Պուշկին-Թումանյան խաչմերուկների հատվածում։
COVID-19 համավարակի պատճառով Երևանի Գինու օրեր 2020-ը, որը պետք է անցկացվեր մայիսի 1-ին և 2-ին, հետաձգվել է մինչև իրավիճակի հնարավոր կարգավորում։

Երևանի Գինու Օրերի տեսահոլովակները 

Երևանի Գինու Օրեր 2017
Երևանի Գինու Օրեր 2018
Երևանի Գինու Օրեր 2019
Առցանց Երևանի Գինու Օրեր 2020
Ֆիլմ՝ Դու և Երևանի Գինու Օրերը
Երևանի Գինու Օրեր 2021

Խորհրդանիշներ 

Երևանի Գինու Օրեր միջոցառման խորհրդանիշը (լոգոն) հայկական ավանդական գինու կարասն է, որի վրա պատկերված է Ուրարտուի Արգիշտի I թագավորի թողած սեպագիր արձանագրությունը։ Արձանագրությունը հնագիտական վկայությունն է այն բանի, որ Էրեբունի ուրարտական ռազմական ամրոցը հիմնադրվել է մ.թ.ա. 782թ-ին Արգիշտի I թագավորի հրամանով, ժամանակակից Երևանի տեղում։

Այլ միջոցառումներ և փառատոներ Հայաստանում 

Արենի գինու փառատոն։ Վայրը՝ Արենի գյուղ, Վայոց ձոր
"Ոսկեհատ" գինու փառատոն։ Վայրը՝ Աշտարակ, Արագածոտնի մարզ
Խորովածի Համահայկական Փառատոն։ Վայրը՝ Ախթալա, Լոռու մարզ
Մորուքի Փառատոն։ Վայրը՝ Դիլիջան, Տավուշի մարզ
Երևանի երաժշտական գիշեր։ Վայրը՝ Շառլ Ազնավուրի հրապարակ, Երևան
«Երևան ջազ ֆեստ» փառատոն
Թթի փառատոն։ Վայրը՝ Քարահունջ գյուղ, Գորիս, Սյունիքի մարզ
 Գաթայի փառատոն։ Վայրը՝ Խաչիկ գյուղ, Վայոց ձորի մարզ
Երևանի Գաստրո Օր։ Վայրը՝ Զաքյան փողոց, Երևան
Տոլմայի փառատոն։ Վայրը՝ Արմավիր, Արմավիրի մարզ
«Գութան» ազգագրական երգի-պարի փառատոն։ Վայրը՝ Գաֆէսճեան արվեստի կենտրոն
«High Fest» միջազգային կատարողական արվեստների փառատոն
Ֆրեսկո միջազգային կինոփառատոն
«Երևանյան հեռանկարներ» միջազգային երաժշտական փառատոն
«Ոսկե ծիրան» միջազգային կինոփառատոն
Արցախյան գինու փառատոն։ Վայրը՝ Տող գյուղ, Արցախ

Ծանոթագրություններ

Արտաքին հղումներ 

Հայաստանի փառատոներ
Փառատոներ ըստ երկրի
Փառատոներ ըստ տեսակի
Փառատոներ ըստ տարեթվի